(แก้ไข) PTG สุดยอด! Q2 กำไรโต 86% ปริมาณจำหน่ายผ่านสถานีบริการเพิ่ม – ปันผล 0.10 บ./หุ้น
PTG สุดยอด! Q2/59 กำไรโต 86% มาที่ 313.84 ลบ. จากปีก่อนมีกำไร 168.57 ลบ. หลังปริมาณการจำหน่ายผ่านสถานีบริการเพิ่มขึ้น ขณะที่ 6 เดือนแรกมีกำไรอยู่ที่ 609.82 ลบ. จากปีก่อนมีกำไร 333.17 ลบ. จ่อปันผล 0.10 บ./หุ้น XD 25 ส.ค.59 จ่าย 9 ก.ย.นี้
15 ส.ค. 2559

บริษัท พีทีจี เอ็นเนอยี จำกัด (มหาชน) หรือ PTG รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 313.84 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 86% จากช่วงเดียวกันของปีก่อนที่มีกำไรสุทธิ 168.57 ล้านบาท หรือมีกำไรสุทธิ 0.10 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีปริมาณการจำหน่ายผ่านสถานีบริการเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 609.82 ล้านบาท หรือ 0.37 บาทต่อหุ้น หรือเพิ่มขึ้น 83% จากช่วงเดียวกันของปีก่อนที่มีกำไรสุทธิ 333.17 ล้านบาท หรือ 0.20 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย. 2559
 